ddrg/super_eurlex huggingface dataset:
DA Den Europæiske Unions Tidende C 161/21

Rettens dom af 6. april 2017 — Saremar mod Kommissionen

(Sag T-220/14) (1)

((Statsstøtte - søtransport - kompensation for offentlig tjeneste - kapitalforhøjelse - afgørelse, hvorved støtten erklæres uforenelig med det indre marked og anordnes tilbagesøgt - likvidation af sagsøgeren - partsevne - opretholdelse af søgsmålsinteressen - ikke ufornødent at træffe afgørelse - begrebet støtte - tjenesteydelse af almindelig økonomisk interesse - kriteriet om den private investor - åbenbart urigtigt skøn - retlig fejl - ulovlighedsindsigelse - begrundelsespligt - ret til forsvar - afgørelse 2011/21/EU - rammebestemmelser for statsstøtte til redning og omstrukturering af kriseramte virksomheder - Den Europæiske Unions rammebestemmelser for statsstøtte i form af kompensation for offentlig tjeneste - Altmark-dommen))

(2017/C 161/28)

Processprog: italiensk

Parter

Sagsøger: Saremar — Sardegna Regionale Marittima SpA (Cagliari, Italien) (ved advokaterne G.M. Roberti, G. Bellitti og I. Perego)

Sagsøgt: Europa-Kommissionen (ved G. Conte, D. Grespan og A. Bouchagiar, som befuldmægtigede)

Intervenient til støtte for sagsøgte: Compagnia Italiana di Navigazione SpA (Napoli, Italien) (først ved advokaterne F. Sciaudone, R. Sciaudone, D. Fioretti og A. Neri, derefter ved advokaterne M. Merola, B. Carnevale og M. Toniolo)

Sagens genstand

Et søgsmål i henhold til artikel 263 TEUF med påstand om annullation af Kommissionens afgørelse C(2013) 9101 final af 22. januar 2014 om støtteforanstaltningerne SA.32014 (2011/C), SA.32015 (2011/C) og SA.32016 (2011/C), som den autonome region Sardinien har iværksat til fordel for Saremar, for så vidt som denne afgørelse har kvalificeret en foranstaltning vedrørende kompensation for offentlig tjeneste og en kapitalforhøjelse som statsstøtte, har erklæret disse foranstaltninger uforenelige med det indre marked og har anordnet tilbagesøgning heraf.

Konklusion

1) Europa-Kommissionen frifindes.

2) Saremar — Sardegna Regionale Marittima SpA bærer sine egne omkostninger og betaler Kommissionens og Compagnia Italiana di Navigazione SpA’s omkostninger.

(1) EUT C 175 af 10.6.2014.
2)

Lauritzen Holding AS betaler sagens omkostninger, herunder de nødvendige omkostninger, der blev afholdt af IC Companys A/S med henblik på sagen for appelkammeret ved EUIPO.
2)

JingAo Solar Co. Ltd. og de øvrige sagsøgere, hvis navne fremgår af bilaget, bærer deres egne omkostninger og betaler de af Rådet for den Europæiske Union afholdte omkostninger.
C 328/35

Rettens dom af 12. juli 2018 — Furukawa Electric mod Kommissionen

(Sag T-444/14) (1)

((Konkurrence - karteller - det europæiske marked for elkabler - afgørelse, som fastslår en overtrædelse af artikel 101 TEUF - samlet og vedvarende overtrædelse - bevis for overtrædelse - deltagelsens varighed - bødeberegning - overtrædelsens grovhed - fuld prøvelsesret))

(2018/C 328/46)

Processprog: engelsk

Parter

Sagsøger: Furukawa Electric Co. Ltd (Tokyo, Japan) (ved solicitors C. Pouncey, A. Luke og L. Geary)

Sagsøgt: Europa-Kommissionen (ved A. Biolan, C. Giolito og H. van Vliet, som befuldmægtigede, bistået af advokat M. Johansson)

Intervenient til støtte for sagsøgeren: Viscas Corp. (Tokyo, Japan) (ved advokat J.-F. Bellis)

Sagens genstand

Søgsmål i henhold til artikel 263 TEUF dels med påstand om annullation af Kommissionens afgørelse C(2014) 2139 final af 2. april 2014 om en procedure efter artikel 101 [TEUF] og [EØS-aftalens] artikel 53 (sag AT.39610 — Elkabler), for så vidt som den vedrører sagsøgeren, dels om nedsættelse af den bøde, der er pålagt sagsøgeren.

Konklusion

1) Europa-Kommissionen frifindes.

2) Furukawa Electric Co. Ltd bærer sine egne omkostninger og betaler Kommissionens omkostninger.

3) Viscas Corp. Bærer sine egne omkostninger.

(1) EUT C 303 af 8.9.2014.
C 328/38

Rettens dom af 12. juli 2018 — Nexans France og Nexans mod Kommissionen

(Sag T-449/14) (1)

((Konkurrence - karteller - det europæiske marked for elkabler - afgørelse, som fastslår en overtrædelse af artikel 101 TEUF - samlet og vedvarende overtrædelse - kontrolundersøgelsesafgørelsens ulovlighed - rimelig frist - princippet om god forvaltningsskik - princippet om personligt ansvar - solidarisk ansvar for betalingen af bøden - tilstrækkeligt bevis for overtrædelsen - overtrædelsens varighed - bøder - proportionalitet - ligebehandling - fuld prøvelsesret))

(2018/C 328/51)

Processprog: engelsk

Parter

Sagsøgere: Nexans France SAS (Courbevoie, Frankrig) og Nexans SA (Courbevoie) (ved advokat G. Forwood samt solicitors M. Powell, A. Rogers og A. Oh)

Sagsøgt: Europa-Kommissionen (først ved C. Giolito, H. van Vliet og A. Biolan, derefter ved C. Giolito og H. van Vliet, som befuldmægtigede, bistået af barrister B. Doherty)

Sagens genstand

Søgsmål anlagt i henhold til artikel 263 TEUF med påstand dels om annullation af Kommissionens afgørelse C (2014) 2139 final af 2. april 2014 om en procedure efter artikel 101 [TEUF] og EØS-aftalens artikel 53 (sag AT.39610 — Elkabler), for så vidt som den vedrører sagsøgerne, dels om nedsættelse af de bøder, som blev pålagt sagsøgerne.

Konklusion

1) Europa-Kommissionen frifindes.

2) Nexans France SAS og Nexans SA betaler sagsomkostningerne.

(1) EUT C 282 af 25.8.2014.
Rettens dom af 12. juli 2018 — Viscas mod Kommissionen

(Sag T-422/14) (1)

((Konkurrence - karteller - det europæiske marked for elkabler - afgørelse, som fastslår en overtrædelse af artikel 101 TEUF - samlet og vedvarende overtrædelse - bevis for overtrædelse - deltagelsens varighed - offentlig afstandtagen - bødeberegning - overtrædelsens grovhed - fuld prøvelsesret))

(2018/C 328/42)

Processprog: engelsk

Parter

Sagsøger: Viscas Corp. (Tokyo, Japan) (ved advokat J.-F. Bellis)

Sagsøgt: Europa-Kommissionen (ved C. Giolito, L. Parpala, H. van Vliet og A. Biolan, som befuldmægtigede, bistået af barrister B. Doherty)

Intervenient til støtte for sagsøgeren: Furukawa Electric Co. Ltd (Tokyo) (ved advokaterne C. Pouncey, A. Luke og L. Geary)

Sagens genstand

Søgsmål i henhold til artikel 263 TEUF dels med påstand om annullation af Kommissionens afgørelse C(2014) 2139 final af 2. april 2014 om en procedure efter artikel 101 [TEUF] og [EØS]-aftalens artikel 53 (sag AT.39610 — Elkabler), for så vidt som den vedrører sagsøgeren, dels om nedsættelse af den bøde, der er pålagt sagsøgeren.

Konklusion

1) Europa-Kommissionens frifindes.

2) Viscas Corp. bærer sine egne omkostninger og betaler de af Kommissionen afholdte omkostninger.

3) Furukawa Electric Co. Ltd bærer sine egne omkostninger.

(1) EUT C 303 af 8.9.2014.
Rettens dom af 12. juli 2018 — The Goldman Sachs Group mod Kommissionen

(Sag T-419/14) (1)

((Konkurrence - karteller - det europæiske marked for elkabler - afgørelse, som fastslår en overtrædelse af artikel 101 TEUF - samlet og vedvarende overtrædelse - ansvar for overtrædelsen - formodning - urigtigt skøn - uskyldsformodning - retssikkerhed - princippet om personligt ansvar - fuld prøvelsesret))

(2018/C 328/41)

Processprog: engelsk

Parter

Sagsøger: The Goldman Sachs Group, Inc. (New York, New York, De Forenede Stater) (ved advokaterne W. Deselaers, J. Koponen og A. Mangiaracina)

Sagsøgt: Europa-Kommissionen (ved C. Giolito, L. Malferrari, H. van Vliet og J. Norris-Usher, som befuldmægtigede)

Intervenient til støtte for sagsøgte: Prysmian SpA (Milano, Italien) og Prysmian Cavi e Sistemi Srl (Milano) (ved advokaterne C. Tesauro, F. Russo et L. Armati)

Sagens genstand

Søgsmål anlagt i henhold til artikel 263 TEUF med påstand dels om annullation af Kommissionens afgørelse C(2014) 2139 final af 2. april 2014 om en procedure efter artikel 101 [TEUF] og EØS-aftalens artikel 53 (sag AT.39610 — Elkabler), for så vidt som den vedrører sagsøgeren, dels om nedsættelse af den bøde, som blev pålagt sagsøgeren.

Konklusion

1) Europa-Kommissionen frifindes.

2) The Goldman Sachs Group, Inc. bærer sine egne omkostninger og betaler Europa-Kommissionens omkostninger.

3) Prysmian SpA og Prysmian Cavi e Sistemi Srl bærer deres egne omkostninger.

(1) EUT C 282 af 25.8.2014.
Rettens dom af 13. juli 2018 — Stührk Delikatessen Import mod Kommissionen

(Sag T-58/14) (1)

((Konkurrence - karteller - det belgiske, tyske, franske og nederlandske marked for nordsørejer - afgørelse, som fastslår en overtrædelse af artikel 101 TEUF - prisfastsættelse og udveksling af følsomme forretningsoplysninger - samlet og vedvarende overtrædelse - bøder - princippet om, at strafbare forhold og straffe skal have lovhjemmel - retningslinjerne for bødeberegning af 2006 - formildende omstændigheder - væsentligt begrænset deltagelse - samarbejde under den administrative procedure - loft på 10 % af den samlede omsætning - artikel 23, stk. 2, i forordning (EF) nr. 1/2003 - punkt 37 i retningslinjerne for bødeberegning af 2006 - ligebehandling - begrundelsespligt))

(2018/C 328/40)

Processprog: tysk

Parter

Sagsøger: Stührk Delikatessen Import GmbH & Co. KG (Marne, Tyskland) (ved advokat J. Sparr)

Sagsøgt: Europa-Kommissionen (ved H. Leupold, F. Ronkes Agerbeek og P. Van Nuffel, som befuldmægtigede)

Sagens genstand

Søgsmål i henhold til 263 TEUF med påstand om annullation af Kommissionens afgørelse C(2013) 8286 final af 27. november 2013 om en procedure i henhold til artikel 101 TEUF (sag AT.39633 — rejer), for så vidt som den vedrører sagsøgeren, og om nedsættelse af den bøde, der ved denne afgørelse er pålagt sagsøgeren.

Konklusion

1) Artikel 2, stk. 1, litra c), i Kommissionens afgørelse C(2013) 8286 final af 27. november 2013 om en procedure i henhold til artikel 101 TEUF (sag AT.39633 — rejer) annulleres.

2) I øvrigt frifindes Kommissionen.

3) Europa-Kommissionen bærer sine egne omkostninger og betaler halvdelen af de af Stührk Delikatessen Import GmbH & Co. KG afholdte omkostninger.

4) Stührk Delikatessen Import bærer halvdelen af sine egne omkostninger.

(1) EUT C 129 af 28.4.2014.
Sag T-561/14: Rettens dom af 23. april 2018 — One of Us m.fl. mod Kommissionen (Regler for institutionerne — det europæiske borgerinitiativ — forskningspolitik — folkesundhed — udviklingssamarbejde — Unionens finansiering af aktiviteter, der indebærer destruktion af menneskelige embryoner — Kommissionens meddelelse i henhold til artikel 10, stk. 1, litra c), i forordning (EU) nr. 211/2011 — annullationssøgsmål — partsevne — anfægtelig retsakt — delvis afvisning — domstolsprøvelse — begrundelsespligt — åbenbart urigtigt skøn)

Rettens dom af 23. april 2018 — One of Us m.fl. mod Kommissionen

(Sag T-561/14) ( 1 )

»(Regler for institutionerne — det europæiske borgerinitiativ — forskningspolitik — folkesundhed — udviklingssamarbejde — Unionens finansiering af aktiviteter, der indebærer destruktion af menneskelige embryoner — Kommissionens meddelelse i henhold til artikel 10, stk. 1, litra c), i forordning (EU) nr. 211/2011 — annullationssøgsmål — partsevne — anfægtelig retsakt — delvis afvisning — domstolsprøvelse — begrundelsespligt — åbenbart urigtigt skøn)«

Parter

Sagsøgere: European Citizens’ Initiative One of Us og de øvrige sagsøgere, hvis navne fremgår af bilaget til dommen (først ved advokat C. de La Hougue, derefter ved advokat J. Paillot og endelig ved barrister P. Diamond)

Sagsøgt: Europa-Kommissionen (ved J. Laitenberger og H. Krämer, som befuldmægtigede)

Intervenient til støtte for sagsøgerne: Republikken Polen (ved M. Szwarc, A. Miłkowska og B. Majczyna, som befuldmægtigede)

Intervenienter til støtte for sagsøgte: Europa-Parlamentet (først ved U. Rösslein og E. Waldherr, derefter ved U. Rösslein og R. Crowe, som befuldmægtigede) og Rådet for Den Europæiske Union (ved E. Rebasti og K. Michoel, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af Kommissionens meddelelse COM(2014) 355 final af 28. maj 2014 om det europæiske borgerinitiativ med overskriften »Uno di noi«.

Konklusion

1) Europa-Kommissionen frifindes.

2) European Citizens’ Initiative One of Us og de øvrige sagsøgere, hvis navne figurerer i bilaget, bærer hver deres egne omkostninger og betaler de af Kommissionen afholdte omkostninger.

3) Republikken Polen, Europa-Parlamentet og Rådet for Den Europæiske Union bærer hver deres egne omkostninger.

( 1 ) – EUT C 409 af 17.11.2014.
DA Den Europæiske Unions Tidende C 42/10

Rettens dom af 14. december 2017 — AETMD mod Rådet

(Sag T-460/14) (1)

((Dumping - visse former for sukkermajs, tilberedt eller konserveret, i form af kerner, med oprindelse i Thailand - delvis interimsundersøgelse - ændring af endelig antidumpingtold - sammenslutning, der repræsenterer EU-producenter - tilsidesættelse af processuelle rettigheder - ret til forsvar))

(2018/C 042/13)

Processprog: engelsk

Parter

Sagsøger: Association européenne des transformateurs de maïs doux (AETMD) (Paris, Frankrig) (først ved advokaterne A. Willems, S. De Knop og J. Charles, derefter ved advokaterne A. Willems, S. De Knop og C. Zimmerman)

Sagsøgt: Rådet for Den Europæiske Union (ved S. Boelaert, som befuldmægtiget, bistået af advokat S. Gubel, og solicitor B.O’Connor)

Intervenienter til støtte for sagsøgte: Europa-Kommissionen (ved J.-F. Brakeland, .A. Stobiecka-Kuik og A. Demeneix, som befuldmægtigede) og River Kwai International Food Industry Co. Ltd (Kaeng Sian, Thailand) (ved advokaterne J. Cornelis og F. Graafsma)

Sagens genstand

Søgsmål i henhold til artikel 263 TEUF med påstand om annullation af Rådets gennemførelsesforordning (EU) nr. 307/2014 af 24. marts 2014 om ændring af gennemførelsesforordning (EU) nr. 875/2013 om indførelse af en endelig antidumpingtold på importen af visse former for sukkermajs, tilberedt eller konserveret, i form af kerner, med oprindelse i Thailand, efter en interimsundersøgelse i henhold til artikel 11, stk. 3, i forordning (EF) nr. 1225/2009 (JO 2014, L 91, s. 1).

Konklusion

1) Rådets gennemførelsesforordning (EU) nr. 307/2014 af 24. marts 2014 om ændring af gennemførelsesforordning (EU) nr. 875/2013 om indførelse af en endelig antidumpingtold på importen af visse former for sukkermajs, tilberedt eller konserveret, i form af kerner, med oprindelse i Thailand, efter en interimsundersøgelse i henhold til artikel 11, stk. 3, i forordning (EF) nr. 1225/2009 annulleres.

2) I øvrigt frifindes Rådet for Den Europæiske Union.

3) Rådet bærer sine egne omkostninger og betaler de af Association européenne des transformateurs de maïs doux (AETMD) afholdte omkostninger.

4) Europa-Kommissionen og River Kwai International Food Industry Co. Ltd bærer deres egne omkostninger.

(1) EUT C 303 af 8.9.2014.
DA Den Europæiske Unions Tidende C 5/26

Rettens dom af 14. november 2017 — Alfamicro mod Kommissionen

(Sag T-831/14) (1)

((Voldgiftsbestemmelse - støtteaftale indgået som led i rammeprogrammet for innovation og konkurrenceevne (CIP) (2007-2013) - revisionsrapport - støtteberettigede omkostninger - tilbagebetaling af udbetalte beløb - proportionalitet - berettiget forventning - retssikkerhed - princippet om god forvaltningsskik - begrundelsespligt - tilpasning af påstandene under sagen - modregning af fordringer - modkrav - morarenter))

(2018/C 005/34)

Processprog: portugisisk

Parter

Sagsøger: Alfamicro — Sistemas de computadores, Sociedade Unipessoal, Lda. (Cascais, Portugal) (først ved advokaterne G. Gentil Anastácio, D. Pirra Xarepe og L. Rodrigues Carvalho, derefter ved advokaterne G. Gentil Anastácio og D. Pirra Xarepe)

Sagsøgt: Europa-Kommissionen (ved J. Estrada de Solà og P. Guerra e Andrade, som befuldmægtigede)

Sagens genstand

Dels et søgsmål i henhold til artikel 272 TEUF i det væsentlige med påstand om, at det fastslås, at den fordring, som Kommissionen hævder at have på sagsøgeren i henhold til støtteaftale nr. 238882 om EU-finansiering af projektet »Save Energy«, der blev indgået som led i det rammeprogram for innovation og konkurrenceevne (2007-2013), som blev fastlagt ved Europa-Parlamentets og Rådets afgørelse nr. 1639/2006/EF af 24. oktober 2006 (EUT 2006, L 310, s. 15), ikke eksisterer, dels et modkrav i det væsentlige om, at sagsøgeren tilpligtes at tilbagebetale den støtte, der uretmæssigt er blevet udbetalt inden for rammerne af den ovennævnte aftale.

Konklusion

1) Europa-Kommissionen frifindes.

2) Alfamicro — Sistemas de computadores, Sociedade Unipessoal betaler Europa-Kommissionen et beløb på 277 849,93 EUR forhøjet med morarenter på 26,88 EUR pr. dag fra den 20. juni 2015.

3) Alfamicro — Sistemas de computadores, Sociedade Unipessoal betaler sagsomkostningerne.

(1) EUT C 73 af 2.3.2015.
DA Den Europæiske Unions Tidende C 5/25

Rettens dom af 16. november 2017 — USFSPEI mod Parlamentet og Rådet

(Sag T-75/14) (1)

((Annullationssøgsmål - søgsmålsfrist - afvisning - ansvar uden for kontraktforhold - ændring af vedtægten og ansættelsesvilkårene - forordning (EU, Euratom) nr. 1023/2013 - uregelmæssigheder under proceduren for vedtagelse af retsakter - manglende høring af Vedtægtsudvalget og af fagforeningerne - tilstrækkeligt kvalificeret tilsidesættelse af en bestemmelse, som tillægger borgerne rettigheder))

(2018/C 005/33)

Processprog: fransk

Parter

Sagsøger: Union syndicale fédérale des services publics européens et internationaux (USFSPEI) (Bruxelles, Belgien) (først ved advokaterne J.N. Louis og D. de Abreu Caldas, derefter ved J.N. Louis)

Sagsøgte: Europa-Parlamentet (ved A. Troupiotis og E. Taneva, som befuldmægtigede) og Rådet for Den Europæiske Union (først ved M. Bauer og A. Bisch, derefter ved M. Bauer og M. Veiga, som befuldmægtigede)

Intervenient til støtte for sagsøgte: Europa-Kommissionen (først ved G. Gattinara og J. Currall, derefter ved G. Gattinara og G. Berscheid, som befuldmægtigede)

Sagens genstand

Angående dels en påstand i henhold til artikel 263 TEUF om annullation af artikel 1, stk. 27, 32, 46 og 61, samt artikel 1, stk. 64, litra b), artikel 1, stk. 65, litra b), og artikel 1, stk. 67, litra d), i Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union (EUT 2013, L 287, s. 15), dels en påstand i henhold til artikel 268 TEUF om erstatning for det tab, som sagsøgeren angiveligt har lidt efter vedtagelsen af forordning nr. 1023/2013 i strid med ændringsaftalen af 2004, artikel 12 og 27 i Den Europæiske Unions charter om grundlæggende rettigheder, vedtægtens artikel 10 og med den samrådsprocedure, der er fastsat i Rådets beslutning af 23. juni 1981.

Konklusion

1) Europa-Parlamentet og Rådet for Den Europæiske Union frifindes.

2) Union syndicale fédérale des services publics européens et internationaux (USFSPEI) bærer sine egne omkostninger og betaler Europa Parlamentets og Rådets omkostninger.

3) Europa-Kommissionen bærer sine egne omkostninger.

(1) EUT C 194 af 24.6.2014.
DA Den Europæiske Unions Tidende C 424/28

Rettens dom af 26. oktober 2017 — Marine Harvest mod Kommissionen

(Sag T-704/14) (1)

((Konkurrence - fusioner - afgørelse om pålæggelse af en bøde for at gennemføre en fusion, inden den er blevet anmeldt og godkendt - artikel 4, stk. 1, artikel 7, stk. 1 og 2, og artikel 14 i forordning (EF) nr. 139/2004 - uagtsomhed - princippet ne bis in idem - overtrædelsens grovhed - bødens størrelse))

(2017/C 424/39)

Processprog: engelsk

Parter

Sagsøger: Marine Harvest ASA (Bergen, Norge) (ved R. Subiotto, QC)

Sagsøgt: Europa-Kommissionen (ved M. Farley, C. Giolito og F. Jimeno Fernández, som befuldmægtigede)

Sagens genstand

Søgsmål i henhold til artikel 263 TEUF med påstand principalt om annullation af Kommissionens afgørelse C(2014) 5089 final af 23. juli 2014 om pålæggelse af en bøde for at gennemføre en fusion og overtræde artikel 4, stk. 1, og artikel 7, stk. 1, i forordning (EF) nr. 139/2004 (sag COMP/M.7184 — Marine Harvest/Morpol) og subsidiært om annullation eller nedsættelse af den bøde, som sagsøgeren er pålagt.

Konklusion

1) Europa-Kommissionen frifindes.

2) Marine Harvest ASA betaler sagens omkostninger.

(1) EUT C 409 af 17.11.2014.
Sag T-712/14: Rettens dom af 23. oktober 2017 — CEAHR mod Kommissionen (Konkurrence — konkurrencebegrænsende aftaler — misbrug af dominerende stilling — selektivt reparationssystem — schweiziske urfabrikanters afslag på at levere reservedele til uafhængige urreparatører — primært marked og eftersalgsmarked — udelukkelse af enhver effektiv konkurrence — afgørelse om afvisning af en klage)

Rettens dom af 23. oktober 2017 — CEAHR mod Kommissionen

(Sag T-712/14) ( 1 )

»(Konkurrence — konkurrencebegrænsende aftaler — misbrug af dominerende stilling — selektivt reparationssystem — schweiziske urfabrikanters afslag på at levere reservedele til uafhængige urreparatører — primært marked og eftersalgsmarked — udelukkelse af enhver effektiv konkurrence — afgørelse om afvisning af en klage)«

Parter

Sagsøger: Confédération européenne des associations d’horlogers-réparateurs (CEAHR) (Bruxelles, Belgien) (først ved advokaterne P. Mathijsen og P. Dyrberg, derefter ved advokat M. Sánchez Rydelski og endelig ved advokat P. Benczek)

Sagsøgt: Europa-Kommissionen (først ved F. Ronkes Agerbeek, M. Farley og C. Urraca Caviedes, derefter ved A. Dawes, F. Ronkes Agerbeek og J. Norris-Usher, som befuldmægtigede)

Intervenienter til støtte for sagsøgte: LVMH Moët Hennessy-Louis Vuitton SA (Paris, Frankrig) (ved advokat C. Froitzheim og R. Subiotto, QC), Rolex, SA (Genève, Schweiz) (ved advokat M. Araujo Boyd) og The Swatch Group SA (Neuchâtel, Schweiz) (først ved advokaterne A. Israel og M. Jakobs, derefter ved advokaterne A. Israel og J. Lang)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens afgørelse C(2014) 5462 final af 29. juli 2014, hvorved Kommissionen afviste sagsøgerens klage vedrørende angivelige tilsidesættelser af artikel 101 TEUF og 102 TEUF (sag AT.39097 — Reparation af ure).

Konklusion

1) Europa-Kommissionen frifindes.

2) Confédération européenne des associations d’horlogers réparateurs betaler sagsomkostningerne.

( 1 ) – EUT C 7 af 12.1.2015.
Rettens dom af 15. november 2018 — Tempus Energy og Tempus Energy Technology mod Kommissionen

(Sag T-793/14) (1)

((Statsstøtte - kapacitetsmarkedet i Det Forenede Kongerige - støtteordning - artikel 108, stk. 2 og 3, TEUF - begrebet tvivl som omhandlet i artikel 4, stk. 3 eller 4, i forordning (EF) nr. 659/1999 - retningslinjer for statsstøtte til miljøbeskyttelse og energi 2014/2020 - afgørelse om ikke at gøre indsigelser - manglende indledning af den formelle undersøgelsesprocedure - de interesserede parters rettigheder))

(2019/C 16/43)

Processprog: engelsk

Parter

Sagsøgere: Tempus Energy Ltd (Worcester, Det Forenede Kongerige) og Tempus Energy Technology Ltd (Cheltenham, Det Forenede Kongerige) (ved først advokaterne J. Derenne, J. Blockx, C. Ziegler og M. Kinsella, derefter ved J. Derenne, J. Blockx og C. Ziegler og endelig ved J. Derenne og C. Ziegler)

Sagsøgt: Europa-Kommissionen (ved É. Gippini Fournier, R. Sauer, K. Herrmann og P. Němečková, som befuldmægtigede)

Intervenienter til støtte for sagsøgte: Det Forenede Kongerige Storbritannien og Nordirland (først ved C. Brodie, L. Christie, S. Simmons og M. Holt, derefter ved C. Brodie, S. Simmons, M. Holt og S. Brandon, dernæst ved C. Brodie, M. Holt, S. Brandon og D. Robertson, bistået af G. Facenna, QC, og endelig ved M. Brandon, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af Kommissionens afgørelse C(2014) 5083 final af 23. juli 2014 om ikke at gøre indsigelser mod støtteordningen vedrørende kapacitetsmarkedet i Det Forenede Kongerige, idet den nævnte ordning er forenelig med det indre marked i henhold til artikel 107, stk. 3, litra c), TEUF (statsstøtte 2014/N-2) (EUT 2014, C 348, s. 5)

Konklusion

1) Kommissionens afgørelse C(2014) 5083 final af 23. juli 2014 om ikke at gøre indsigelser mod støtteordningen vedrørende kapacitetsmarkedet i Det Forenede Kongerige, idet den nævnte ordning er forenelig med det indre marked i henhold til artikel 107, stk. 3, litra c), TEUF (statsstøtte 2014/N-2), annulleres.

2) Europa-Kommissionen bærer sine egne omkostninger og betaler de af Tempus Energy Ltd og Tempus Energy Technology Ltd afholdte omkostninger.

3) Det Forenede Kongerige bærer sine egne omkostninger.

(1) EUT C 81 af 9.3.2015.